Kanados albanai
Kanados albanai (alb. shqiptaro-kanadezët) – Kanadoje gyvenanti etnolingvistinė albanų grupė, daugiausiai įsikūrusi Ontarijo ir Kvebeko provincijose. Išpažįsta įvairias religijas – daugiausia krikščionys, musulmonai, nors yra ir nereligingų. Kanados albanai rengia socialinius ir kultūrinius renginius, festivalius. Albanų šeimos yra patriarchalinės ir namuose dažnai gyvena kelios kartos. Daugiausiai dirba maisto pramonėje, kiti turi savo verslus.